कुछ लोगों के लिए अपनी खुशी अपनी भावनाएं ही अहम होती हैं. इसके परे उन्हें कुछ नजर नही आता. ऐसे आत्मकेंद्रित ,असंवेदनशील व्यक्ति को आप इमोशनली चैलेंज्ड कह सकते हैं. वे भावनात्मक खिंचाव को महसूस या आत्मसात नहीं कर पाते. उन के लिए भावुकता, संवेदनशीलता आदि बेकार की बातें होती हैं. उन्हें सिर्फ स्वयं से मतलब होता है, वे आत्ममुग्धता के शिकार होते हैं. वे भले ही स्वंय यह बात न कहें या इस सत्य को स्वीकार न करें, मगर उन की बौडी लैंग्वेज, हावभाव और उदासीन रवैया सबकुछ बोल देता है. कई अध्ययनों में यह बात सामने आई है कि संवेदनहीन व्यक्ति मानसिक रूप से स्वस्थ नहीं होते. हर क्षण खुद को अच्छा दिखाने की चिंता लोगों को मानसिक तनाव और अवाद की ओर ले जा रही है.वे जीवन मे अकेले रह जाते हैं.